stanford-oval/wikipedia huggingface dataset:
נביולה (היקום הקולנועי של מארוול)
הערות שוליים

↑  Every Marvel Character At The Funeral In Avengers: Endgame, ScreenRant, ‏2019-05-01 (באנגלית)
↑  Why Nebula Looks So Different In The MCU’s Multiverse, ScreenRant, ‏2021-08-20
↑  Chadwick Boseman becomes Star-Lord in an extremely wacky What If…?, The A.V. Club, ‏2021-08-18
↑  Every MCU Easter Egg In What If? Episode 7, ScreenRant, ‏2021-09-22
↑  Splash Page – Marvel Considering ‘Iron Fist’ & ‘S.H.I.E.L.D.’ Movies, ‘Black Panther’ & ‘Guardians Of The Galaxy,’ Too!, web.archive.org, ‏2012-06-09
↑  Borys Kit, Comic-Con 2012: Marvel Names ‘Avengers’ Follow-Ups; Robert Downey Jr. Makes Surprise Appearance, The Hollywood Reporter, ‏2012-07-14
↑  Report: Guardians of the Galaxy villains revealed, web.archive.org, ‏2013-07-18
↑  GUARDIANS OF THE GALAXY Press Launch Report, STARBURST Magazine, ‏2014-07-31
↑  How Nebula Differs Between The Comics And The MCU, CBR, ‏2019-01-30
↑  5 Things About Nebula The MCU Changed (& 5 They Kept The Same), CBR, ‏2020-03-08
↑  The Untold Truth Of Nebula, Looper, ‏2018-04-23
↑  William Bibbiani, Interview | Karen Gillan, 'Guardians of the Galaxy Vol. 2' and Her Directorial Debut, Mandatory, ‏2017-05-05
↑  Dirk Libbey published, A Fake Scene Changed Nebula And Gamora's Relationship In The MCU, CINEMABLEND, ‏2018-09-24
↑  Guardians of the Galaxy 2: 40 Things to Know about the Sequel, Collider, ‏2017-02-06
↑  Umberto Gonzalez, Karen Gillan on 'Guardians of the Galaxy' Sequel: 'I Shaved Half My Head This Time', ‏2017-01-17
↑  'Guardians Of The Galaxy Vol. 2': Everything We Learned While On Set, /Film, ‏2017-02-06
↑  'Guardians of the Galaxy 3': James Gunn Says Mantis and Nebula Are Getting Bigger Roles in Sequel, Collider, ‏2021-09-20
↑  Every Avengers character ranked from worst to best, The Independent, ‏2020-05-02
↑  Miles Surrey, Alien Redemption: The Fascinating Arc of Nebula in the MCU, The Ringer, ‏2019-04-26
↑  Richard Newby, ‘Avengers: Endgame’ Gave Nebula One of Marvel’s Most Human Arcs, The Hollywood Reporter, ‏2019-04-29
↑  The Nevada Film Critics Society's 2014 Awards for Achievement in Film, www.nevadafilmcriticssociety.org
↑  Leo Barraclough, ‘Interstellar’ wins Film, Director at Empire Awards, Variety, ‏2015-03-30
משתנה לא-סדיר איטי

כוכב משתנה לא-סדיר איטי (באנגלית: Slow irregular variable) הוא כוכב משתנה שלא זוהתה מחזוריות של השינויים בבהירות נראיתו והשינויים הם איטיים. כוכבים מסוג זה הם כמעט תמיד ענקים אדומים וכתומים או על-ענקים אדומים וכתומים מסיווג ספקטרלי K,‏ M,‏ S או-C. על פי הקטלוג הכללי לכוכבים משתנים, כוכבים אלו מסווגים כ-LB עבור ענקים ו-LC עבור על-ענקים עם השתנות מסדר גודל של דרגת בהירות אחת. כיוון שההשתנות איטית ודרוש זמן רב על מנת לזהות מחזוריות או לשלול אותה, כוכבים משתנים רבים שלא זוהתה מחזוריות בבהירותם מסווגים כ-L בהנחה שבעתיד הם יסווגו כמשתנים סדירים למחצה אם תמצא מחזוריות או כ-LB או כ-LC אם לא. משתנים סדירים למחצה רבים מציגים למעשה שני מחזורי השתנות או יותר בו זמנית, ובכך יוצרים דפוס השתנות מורכב מאוד וקשה לזיהוי וייתכן שחלק משמעותי מהכוכבים שמסווגים כיום כמשתנים לא-סדירים איטיים הם למעשה משתנים סדירים למחצה עם מספר מחזורי השתנות. ניתוח של תצפיות לאורך זמן שנעשה ב-2009 על 23 כוכבים שסווגו כמשתנים לא-סדירים איטיים מסוג L, העלה שכשני שלישים מהם מראים מחזוריות מסוימת של שינויי הבהירות וחלקם הם בפרוש משתנים סדירים למחצה.
מנגנון ההשתנות של כוכבים משתנים לא-סדירים איטיים הוא כנראה מנגנון פעימות זהה לזה של המשתנים הסדירים למחצה, רק עם מספר גדול של מחזורי שינוי בו זמנית או עם התנהגות כאוטית לא מחזורית. ככל הנראה כוכבים מסיווג L נמצאים על רצף שנע מהשתנות מחזורית סדירה למחצה עם מעט מחזורי שינוי, דרך מספר גדול של מחזורי שינוי ועד לכאוטיות מלאה. כיוון שכוכבים אלה נחקרו פחות מאשר משתני מירה ומשתנים סדירים למחצה, המידע עליהם מועט ואיטיות השינויים מקשה על איסוף הנתונים.
משתנים לא-סדירים איטיים בולטים

אנטארס משתנה בין דרגות בהירות 0.88 ו-1.16 (סיווג LC)
אלדברן משתנה בין דרגות בהירות 0.75 ו-0.95 (סיווג LB)
אניף (ε בפגסוס) משתנה בין דרגות בהירות 0.7 ו-3.5 (סיווג LC)
שאט (β בפגסוס) משתנה בין דרגות בהירות 2.31 ו-2.74 (סיווג LB)
KY בברבור משתנה בין דרגות בהירות 10.60 ו-11.74 (סיווג LC)
RT בשדרית משתנה בין דרגות בהירות 8.2 ו-9.9 (סיווג LC)
TZ בקסיופאה משתנה בין דרגות בהירות 8.86 ו-10.5 (סיווג LC)
הערות שוליים

↑  GCVS: Variability Types, 2. Pulsating Variable Stars
1 2  C. Sterken & C. Jaschek: Light Curves of Variable Stars: A Pictorial Atlas, p. 104
↑  J. R. Percy, S. Esteves, A. Lin, C. Menezes & S. Wu: Quantifying Irregularity in Pulsating Red Giants, Journal of The American Association of Variable Star Observers, Vol. 37 (2009)
משתנה מדכא

משתנה מדכא הוא משתנה שמגביר את תוקף הניבוי כשהוא נכלל במשוואת רגרסיה, אך הוא אינו במתאם עם המשתנה המנובא.
דוגמה נפוצה בספרות למשתנה מדכא מצויה בספרו של פ' הורסט משנת 1966, מדידה פסיכולוגית וניבוי. הורסט מתאר מבחן יכולת מכנית לניבוי של הצלחה בקורס טיס. במבחן זה, יכולת הניבוי של המבחן משתפרת אם לוקחים בחשבון גם מבחן למדידת יכולות שפתיות. זאת משום שמועמדים בעלי יכולת שפתית נמוכה, יתקשו במבחן הכושר המכני אך לא משום שהם פחות מוכשרים מבחינת יכולתם המכנית. מה עוד שהיכולות השפתיות אינן נמצאות במתאם חזק עם הצלחה בקורס טיס. לפיכך הכנסה של היכולת השפתית לניבוי תשפר במקרה זה את היכולת של מבחן הכושר המכני לנבא את ההצלחה בקורס הטיס.
ניתוח מתמטי

ניתן לנסח את ההגדרה של משתנה מדכא  s עבור מקרה של ניבוי משתנה המשמש כקריטריון  y על ידי  x כמקרה המקיים את שלושת המשוואות הבאות:
r_{sy}=0
r_{xy}\neq 0
r_{sx}\neq 0
במקרה זה ניתן להשתמש בנוסחה לקורלציה חלקית למחצה ולקבל:
r_{y(x.s)}={\frac {r_{xy}-r_{sx}\cdot r_{sy}}{\sqrt {1-r_{sx}^{2}}}}={\frac {r_{xy}-r_{sx}\cdot 0}{\sqrt {1-r_{sx}^{2}}}}={\frac {r_{xy}}{\sqrt {1-r_{sx}^{2}}}}
תוצאה זהה ניתן לקבל תוך שימוש בנוסחאות לקורלציה חלקית, או למתאם מרובה משני מנבאים.
משתנה מדכא כתוצאה מתיווך

דיכוי יכול להתרחש כאשר משתנה מסביר אחד קשור למשתנה המוסבר (המשתנה התלוי) באמצעות שני משתנים מתווכים נפרדים, וכאשר אחת מאותן השפעות מתווכות היא חיובית ואחת שלילית. במקרה כזה, כל משתנה מתווך מדכא או מסתיר את ההשפעה שנושא המשתנה המתווך האחר. לדוגמה, ציוני אינטליגנציה גבוהים יותר (משתנה סיבתי, A) עלולים לגרום לעלייה בזיהוי שגיאות (משתנה מתווך, B) אשר בתורו עלול לגרום לירידה בשגיאות שנעשו בעבודה על פס ייצור (משתנה תוצאה, X); יחד עם זאת, אינטליגנציה עלולה גם לגרום לעלייה בשעמום (C), אשר בתורה עשויה לגרום לעלייה בשגיאות (X). כך, בנתיב אחד אינטליגנציה מפחיתה טעויות, ובשני היא מגדילה אותן. כאשר אף אחד מהמתווכים אינו נכלל בניתוח, נראה שלאינטליגנציה אין השפעה או שיש לה השפעה חלשה על טעויות. עם זאת, כאשר השעמום נשלט, נראה שהאינטליגנציה מפחיתה את השגיאות, וכאשר זיהוי השגיאות נשלט, האינטליגנציה תראה כמגדילה את השגיאות.
אם ניתן היה להגביר את האינטליגנציה בזמן שרק השעמום היה קבוע, השגיאות יצטמצמו; אם ניתן היה להגביר את האינטליגנציה תוך שמירה קבועה של זיהוי שגיאות בלבד, השגיאות יגדלו.
הערות שוליים

1 2 3  Conger, A. J., & Jackson, D. N. (1972). Suppressor variables, prediction, and the interpretation of psychological relationships. Educational and psychological measurement, 32(3), 579-599.
↑  Horst, P. (1966). Psychological measurement and prediction. Wadsworth. p. 335
↑  Meehl, P. E. (1945). A simple algebraic development of Horst's suppressor variables. The American Journal of Psychology, 58(4), 550-554.
דוגמה למשתנה מדכא דיכוטומי. בדוגמה זו, ניתן לראות כי הקשר בין  x ל- y ללא התייחסות לצבע הנקודות (אשר נקבעות על ידי המשתנה המדכא) מובילה לקו רגרסיה מתון יותר אשר הרעש/הפיזור סביבו גדול יותר בהשוואה לניבוי על סמך כל צבע בנפרד. קל לראות כי:

# הממוצע של שני הצבעים ביחס לרכיב ה- y הוא זהה, כלומר אין קשר בין הצבע לבין  y
# יש קשר בין הצבע ל- x שכן ממוצע ה- x של כל צבע הוא אחר.
# לקיחה בחשבון של המשתנה המדכא (הצבע) מובילה לחיזוק הקשר של  x עם  y.

דוגמה זו ניתנת להכללה למספר גדול יותר,  n, של קטגריות של המשתנה המדכא. כאשר משאיפים את מספר הצבעים לאינסוף ( n ← ∞), מתקבל המצב שבו ישנו משתנה מדכא רציף.
נרסס השלישי

שרידי קתדרלת זוורטנוץ
נרסס השלישי "הבנאי" (ארמנית Ներսես Գ Շինող) היה הקתוליקוס של הכנסייה האפוסטולית הארמנית בין השנים 641 ו-661.
נרסס השלישי נולד בכפר איצ'חאן שבמחוז טאיק בארמניה ההיסטורית, ולאחר הכשרה צבאית שינה את יעודו והיה לבישוף של טאיק. בשנת 641 מונה לקתוליקוס של הכנסייה הארמנית וזכה בתואר "הבנאי" בזכות מיזמי הבנייה הגדולים בהם החל. בין היתר מיוחסים לו הקמת המנזר בחור ויראפ, קתדרלת זוורטנוץ, שיפוץ הקתדרלה בדווין, הבירה ההיסטורית של ארמניה, המנזר בוורגוואנק ועוד. לפי אחת המסורות הוא נקבר בצידה הצפוני של קתדרלת זוורטנוץ.
ערך זה הוא קצרמרבנושא אנשי דת נוצרים. אתם מוזמנים לתרום לוויקיפדיה ו.
נילאם סנג'יווה רדי

נִילְאָם סֶנְגִ'יווָה רֵדִי (בהינדי: नीलम संजीव रेड्डी, בטלוגו: నీలం సంజీవరెడ్డి;‏ 19 במאי 1913 – 1 ביוני 1996) היה נשיא הודו השישי, כיהן בין השנים 1977–1982. נילאם היה חבר הקונגרס הלאומי ההודי והיה עוד בצעירותו פעיל במסגרת תנועת העצמאות ההודית שקראה לעצמאות הודו משלטון האימפריה הבריטית.
נילאם היה ראש השרים של מדינת אנדרה פרדש ויו"ר מפלגת הקונגרס בתחילת שנות השישים. מאוחר יותר שירת שתי קדנציות לא רציפות בתפקיד דובר הלוק סבהה. לאחר פטירתו של פקרודין עלי אחמד בעודו בתפקיד נשיא, מונה נילאם ברוב קולות להיות הנשיא ההודי הצעיר ביותר. נילאם, כמו קודמו, היה מעורב בתוך הפוליטיקה ההודית גם בעודו נשיא. בתום כהונתו כנשיא יצא לגמלאות. ונפטר בשנת 1996.
ביוגרפיה > שנותיו הראשונות

נילאם נולד ב-19 במאי 1913 בכפר אילור במחוז אננטפור שבנשיאות מדראס (כיום באנדרה פרדש), הראג' הבריטי. נִילְאָם סֶנְגִ'יווָה רֵדִי השתייך למשפחה ממעמד הקאסטות הבינוני אשר הייתה מקושרת לפיתוחים התעשייתיים שהביאו איתם הבריטים. את לימודיו היסודיים עבר בבית הספר אדייר, שנחשב להיות מבין הטובים בבתי הספר בעיר מאדרס (כיום צ'נאי). האווירה הרוחנית של בית הספר (אשר כללה לימודי הינדואיזם) הותירה השפעה עמוקה על נילאם הצעיר. מאוחר יותר הוא הצטרף למכללה הממשלתית לאמנויות באננטפור ללימודיו הגבוהים.
ביקורו של מוהנדס קרמצ'נד גנדי באננטפור ביולי 1929 היווה נקודת מפנה בשביל נילאם. צעירים הודים רבים הושפעו מתנועת העצמאות שקראה להקמת מדינה ריבונית מאוחדת בתת-היבשת ההודית ועל כן הוא החליט בסופו של דבר לעזור את המכללה ולהצטרף לארגוני נוער מטעם תנועת העצמאות ההודית.
נילאם השתתף באופן פעיל בפעילויות שונות בחוגי הנוער מטעם הקונגרס הלאומי ההודי ובשנת 1937, בגיל צעיר, הוא הפך למזכיר ועדת הקונגרס המחוזית של אנדרה. בתפקיד זה החל נילאם להתבדל בקפדנות ובשיטתיות. זו הייתה עדות לאיכויות ההתארגנות והניהול שלו ובסופו של דבר נשאר בתפקיד זה ברציפות לאורך עשר שנים. במהלך 1940–1945 נעצר והובא למאסר מספר פעמים בידי הרשויות הבריטיות עקב השתתפותו ותמיכתו בתנועת העצמאות ההודית.
ביוגרפיה > קריירה פוליטית > פוליטיקה אזורית

הקריירה המשפטית של נילאם החלה בשנת 1946 כאשר נבחר לאספה המחוקקת של מאדרס והפך למזכיר מפלגת המחוקקים מטעם הקונגרס הלאומי ההודי במאדרס. בשנה שלאחר מכן הוא נבחר לתפקיד חבר באספה המכוננת של הודו והשתתף באופן פעיל בהליכי האספה המכוננת שפעלה לעצב את חוקת הודו העתידית למען המדינה הריבונית המתוכננת. בשנת 1949, לאחר חלוקת הודו ועצמאות המדינה שב לפוליטיקה הממלכתית ומאפריל 1949 עד אפריל 1951 כיהן בתפקיד שר השיכון ואיסור השתייה בפרלמנט המדיני של מאדרס.
בשנת 1951 נבחר נילאם לנשיא המועצה המדינית מטעם מפלגת הקונגרס הלאומי במאדרס. שם כיהן במשך שנה ונבחר לרג'יה סבהה מטעם אנדרה, בשנת 1952. עם זאת, הוא נשאר חבר בבית העליון רק לזמן קצר. עוד בשנת 1952, פוצלו המחוזות הצפוניים של מדינת מאדרס והפכו למדינת אנדרה, אשר הביאה את נילאם לרדת מהפוליטיקה הלאומית ולשוב לפוליטיקה האזורית במדינה החדשה. בשנת 1956, במסגרת חוק ארגון מחדש של המדינות הפכה אנדרה לאנדרה פרדש, ונילאם נבחר לראש השרים הראשון של המדינה.
כראש השרים, נילאם הבין שדמוקרטיה בהודו יכולה לתפקד ביעילות רק כאשר האנשים ברמת השורש היו משכילים, מאומנים ומצוידים בהבנה פוליטית בסיסית לפחות. קודם לעצמאות לא הייתה בהודו תרבות של דמוקרטיה ופעילים קיצוניים רבים ערערו את יציבות השלטונית במדינה. בשנת 1962, מלחמת הודו–סין הביאה לתחילת מאבק בין הודו לרפובליקה העממית של סין. סין העממית תחת הנהגתו של מאו צה דונג העבירה כספית ונשק לחיזוק קבוצות בדלנים פרו-קומוניסטים במטרה לערער את הממשל ההודי.
העוני הרב באזור מזרח הודו הביא להתפשטות רבה יותר של הקבוצות הבדלנים באזור, עקב ההבטחה שהמדיניות הקומוניסטית תביא לשוויון בין העניים לעשירים. בתגובה פעל נילאם להעלות את תקציב החינוך ולהגיע עד אל היישובים והכפרים הנידחים ביותר באנדרה פרדש. היה לנילאם חזון פוליטי לחלוקת כוח שווה בין המדינות לממשל הפדרלי.
ביוגרפיה > קריירה פוליטית > פוליטיקה לאומית

מנהיגותו היצירתית ותפישתו המתקדמת, יחד עם גישתו הפרגמטית לבעיותיה השונות של המדינה שהוקמה לאחרונה, זכו להערכה רבה מצד מדינאים ואזרחים כאחד. עד מהרה החל נילאם להתגלות כמנהיג פוליטי בעל רמה בפוליטיקה הלאומית ולא רק האזורית. בשנת 1959 התפטר מתפקידו בתור ראש השרים של אנדרה פרדש כדי לתפוס את תפקיד נשיא מפלגת הקונגרס הלאומי ההודי (מקביל לתפקיד של יושב ראש מפלגה).
לאחר שכיהן במשך שתי קדנציות כנשיא מפלגת הקונגרס, חזר נילאם לאנדרה פרדש לקדנציה שנייה כראש השרים בשנת 1962. בפברואר 1964, בעקבות הערות של בית המשפט העליון בפרשת הלאמת נתיבי האוטובוסים נגד ממשלת אנדרה פרדש בגין אי הגשת תצהיר בנושא, התפטר נילאם מתפקיד ראש השרים. ב-9 ביוני 1964 הצטרף נילאם לממשלתו של ראש ממשלת הודו, לאל בהדור שסטרי כשר המכרות והפלדה. באותה שנה הוא נבחר לרג'יה סבהה בפעם השנייה מטעם מדינת אנדרה פרדש. הוא כיהן תקופה קצרה מאוד גם כשר התחבורה, התעופה, הספנות והתיירות בממשלת אינדירה גנדי בשנת 1967.
ביוגרפיה > קריירה פוליטית > יושב ראש הלוק סבהה

ב-17 במרץ 1967 נבחר נילאם לתפקיד יושב ראש הלוק סבהה הרביעי. בתפקיד זה התפרסם בכך ששמר על סמכותיות ורשמיות וסירב להביע תמיכה באחת מהמפלגות או להתערב בהחלטות פוליטיות בעודו בתפקיד מכיוון שעל הדובר להיות נייטרלי מבחינה מפלגתית ולפעול על פי שיקול דעת מקצועי ולא דעה פוליטית, מכיוון שהוא ראה את מדיניות זאת כחיונית לעבודה המוצלחת של הדמוקרטיה הפרלמנטרית. לאחר בחירתו ליו"ר, התפטר נילאם מחברותו בת 34 השנים במפלגת הקונגרס הלאומי ההודי, ובכך הפך ליו"ר העצמאי הראשון. הוא האמין שהיושב-ראש שייך לכל המפלגות, במסגרת תפקידו עליו לייצג את מכלול החברים בלוק סבהה וככזה הוא לא צריך להיות שייך לשום מפלגה או יותר נכון הוא צריך להיות שייך לכל המפלגות ללא הבדלה ביניהן.
נילאם כיהן כיושב ראש הלוק סבהה במשך מעט יותר משנתיים.
במהלך כהונתו של נילאם כיושב ראש הלוק סבהה ניתנו פסקי דין משמעותיים רבים ונקבעו חוקים מוסכמים שהעשירו את המסורות והפרקטיקות הפרלמנטריות וחיזקו את מעמד הממשל הפרלמנטרי (דבר שהיה רב השפעה מאוחר יותר בשימור החוקה הפרלמנטרית לאורך תקופת מצב החירום בהודו). נילאם האמין כי אין לעכב עניינים דחופים על ידי שימוש במסורות ובתקדימים ועל כן הוא עירב את שני הבתים של הפרלמנט במהלך דיוני חקיקה דחופים אשר לא סבלו דיחוי. בתקופת כהונתו גזר הבית לראשונה בתולדותיו עונש משפטי על אחד מחבריו על כך שזילזל במעמד הבית בכך שהתפרץ וצעק במהלך נאומו של חבר אחר.
הקמת הוועדה לרווחת הקאסטות והשבטים הנמוכים הייתה חידוש משמעותי נוסף במהלך כהונתו של נילאם. כשחנך את הישיבה הראשונה של הוועדה ב-18 בדצמבר 1968, קיווה שהוועדה תבטיח כי הצעדים שננקטה על ידי ממשלת האחדות לקידום הקסטות והשבטים העניים וה"נחותים" יושמו בפועל. ב-19 ביולי 1969 התפטר נילאם מתפקיד יושב ראש הלוק סבהה כדי להתמודד על הבחירות לנשיאות הודו בהן הפסיד בפער מצומצם לנשיא הנבחר, ורהגירי ונקטה גירי. לאחר תקופת עזיבה מרצון מהפוליטיקה הלאומית, שב נילאם ללוק סבהה בממשלה החדשה של מורארג'י דסאי. ב-26 במרץ 1977 נבחר נילאם בשנית ליושב ראש הלוק סבהה. עם זאת, גם הפעם לא השלים את כהונה מלאה בתפקיד הדובר ולאחר שכיהן במשך רק ארבעה חודשים, התפטר שוב מהתפקיד כדי להגיש מועמדות לנשיאות הודו אשר בבחירות המתקרבות אשר התקיימו עקב מותו בטרם עת של הנשיא פקרודין עלי אחמד.
ביוגרפיה > נשיא הודו

נילאם השיג את שיא התהילה הציבורית והפוליטית שלו כשנבחר לתפקיד נשיא הודו ב-25 ביולי 1977. נילאם היה הנשיא הראשון שנבחר בתמיכת מפלגת ג'נטה, בעקבות תבוסת מפלגת השלטון המסורתית הקונגרס הלאומי ההודי בבחירות במרץ 1977. בתקופת כהונתו כנשיא קיבל החלטות היסטוריות שונות בנושאים מכריעים בפוליטיקה ההודית והנהיג מדיניות של התערבות ממושכת בתוך הפוליטיקה הלאומית אף על פי שתפקיד הנשיא היה רשמי ברובו. בשנותיו הארוכות בחיים הציבוריים ובזכות הקשר ההדוק שלו עם מנהיגי כל שכבות האידיאלים במדינה, יכול היה הנשיא נילאם להשפיע רבות במהלך תקופה מכרעת בהיסטוריה של הודו. תחת הממשלה החדשה של מורארג'י דסאי לא הונהגה שום חקיקה גדולה, שבשנה של חוסר מעש נראתה כבלתי מסוגלת לפתור בעיות פנימיות ברחבי הודו כמו המאבק נגד טרור הנקסליטים ואל מול פיצוץ האוכלוסין ועליית העוני. דבר זה הביא לאיבוד אמונם של רוב האוכלוסייה. באמצע יולי 1979 התפטר דסאי במקום להתמודד עם הצעת אי-אמון שהוגשה בלוק סבהה נגד ממשלתו. רדי השביע את צ'אראן סינג לראשות הממשלה, אך כעבור מספר שבועות גם הוא התפטר מתפקידו, לאחר שהקונגרס הלאומי ההודי הודיעה על הסרת תמיכתה ממנו, ונמנע ממנו לקבל את אימון הלוק סבהה. נילאם, שכאמור היה מעורב בפוליטיקה גם בעודו נשיא, קרא לבחירות חדשות ופיזר את הפרלמנט בחורף 1979.
מנהיגותו הסמכותית, חביבותו ונגישותו חיבבו אותו לאנשים השייכים לכל שכבות האוכלוסייה והביאו להערצה רבה שלו בקרב כל שכבות האוכלוסייה, בעיקר העניים, מכיוון שפעל לחזק את מעמדם של השודרה והדלית. הוא גם העניק הבחנה נדירה למשרד הגבוה ביותר בארץ בזכות הפרגמטיזם, האידיאליזם והפטריוטיות שלו. כמדינאי ברמה עולמית, נילאם ביטא את השקפות האומה בפורומים הבינלאומיים אך נהג להשתתף בהם מעט ביחד לקודמיו וממשיכי דרכו. במהלך כהונתו בתפקיד נשיא הודו ביצע נילאם ביקורים רשמיים באינדונזיה, סרי לנקה, נפאל, קניה, זמביה, ברית המועצות, הרפובליקה הפדרלית הסוציאליסטית של יוגוסלביה, הרפובליקה העממית של בולגריה, הממלכה המאוחדת ואירלנד.
ביוגרפיה > שנים אחרונות

לאחר סיום כהונתו פרש נילאם לגמלאות ושב להתגורר בעיר הולדתו אננטפור, שם עסק בחקלאות. נילאם סנג'יווה רדי נפטר בעיר הולדתו בשנת 1996 בגיל 83.
ראו גם

נשיא הודו
הקונגרס הלאומי ההודי
אנדרה פרדש
הערות שוליים

↑  הודו מחולקת מבחינת מדינות וטריטוריות בנוגע באיסור שתיית אלכוהול או התרת השתייה. במדינת מדראס היה איסור על שתייה ומסיבה זאת גם משרד ממשלתי לאכוף חוק זה.
↑  במהלך שנות השישים המאוחרות התפתח מארגונים פרו-מאואיסטים אלו ארגון הטרור הנקסליטים, אשר היה רב השפעה באזור אנדרה פרדש.
↑  הודו: ההשפעה של אינדירה גנדי, באתר אנציקלופדיה בריטניקה
↑  השודרה הוא המעמד הרביעי והנחות ביותר מבין ארבע הקאסטות לפי חלוקת המעמדות בהינדואיזם בעוד הדלית נחשבים לטמאים ונחותים מארבעת הקאסטות.
| --- | --- |
בקרת זהויות :  BnF: cb12457853n (data)  GND: 1145654185  LCCN: n83329196  NTA: 071252487  VIAF: 187059480   WorldCat (עם VIAF): 187059480 
כחול כהה: הודו, כחול בהיר: מדינות בהן ביקר נילאם במהלך נשיאותו.
נשרי העולם הישן

| נשרי העולם הישן |
| --- | --- |
 עוזניית הנגב יחד עם נשרים אפריקנים
מיון מדעי
ממלכה:: בעלי חיים
מערכה:: מיתרניים
מחלקה:: עופות
סדרה:: דורסי יום
משפחה:: נציים
תת־משפחה:: נשרי העולם הישן
נשרי העולם הישן הם קבוצה של עופות דורסים דמויי-נשרים ממשפחת הנציים שבסדרה דורסי יום. בקבוצה זו שתי משפחות נפרדות שמיניהן מכונים נשר (למעט המין עיט נחשים מדגסקרי). נשרי העולם הישן הם אוכלי פגרים בעלי מקור גדול ומעוקל וחשופי צוואר, כדי שלא יתלכלכו מדחיקת הראש לתוך הנבלות. הם חיים רק בעולם הישן, כלומר ביבשות אירופה, אסיה ואפריקה. הגדולה מבין הנשרים – עוזנייה שחורה – היא גם הגדולה שבדורסים, למעט הקונדוריים.
המשפחה השנייה כוללת את נשרי העולם החדש (קונדוריים) החיים ביבשת אמריקה בלבד.
רוב מיני הנשרים שייכים לתת-משפחת Aegypiinae, אך המינים פרס, רחם ונשר הדקלים שייכים לתת-משפחה אחרת – דמויי-פרס (Gypaetinae).
סוג הנשרים

משפחת נציים
תת-משפחת נשרי העולם הישן (Aegypiinae)
סוג ומין יחיד: עוזנייה שחורה (Aegypius monachus)
סוג: נשר (Gyps )
נשר מקראי (Gyps fulvus)
נשר דרומי (Gyps rueppelli)
נשר הודי (Gyps indicus)
נשר אפריקני (Gyps africanus)
נשר ההימלאיה (Gyps himalayensis)
נשר בנגלי (Gyps bengalensis)
נשר הכף (Gyps coprotheres)
נשר צר-מקור (Gyps tenuirostris)
סוג ומין יחיד: נשר לבן-ראש (Trigonoceps occipitalis)
סוג ומין יחיד: עוזניית הנגב (Torgos tracheliotus)
סוג ומין יחיד: נשר אדום-ראש (Sarcogyps calvus)
סוג ומין יחיד: נשר אפור-כיפה (Necrosyrtes monachus)
תת-משפחה דמויי-פרס (Gypaetinae)
סוג ומין יחיד: פרס (Gypaetus barbatus)
סוג ומין יחיד: נשר הדקלים (Gypohierax angolensis)
סוג ומין יחיד: רחם (Neophron percnopterus)
גלריה

נשר אפריקני
עוזנייה שחורה
רחם
נשר אפור-כיפה
נשר לבן ראש
משתנה מירה

עקומת ההארה של הכוכב המשתנה מסוג מירה χ בברבור
כוכב משתנה מסוג מירה או בקיצור משתנה מירה (באנגלית: Mira variable) הוא כוכב משתנה מסוג ענק אדום שמתרחשות בו פעימות מחזוריות איטיות שיוצרות שינויים גדולים של לפחות 2.5 דרגות בבהירותו הנראית ועם זמן מחזור של בין 100 ימים ל-1,000 ימים. סוג זה של כוכבים משתנים נקרא על שם הכוכב מירה שהיה הכוכב המשתנה הראשון שהתגלה ובפרט הכוכב המשתנה הראשון מסוג זה שהתגלה. מכיוון שלענקים אדומים יש בהירות מוחלטת גדולה מאוד, ניתן להבחין בהם ממרחק רב וכיום מוכרים אלפי כוכבים מסוג זה.
תכונות

כוכבים משתנים מסוג מירה הם ענקים אדומים שנמצאים בקצה ענף הענקים האסימפטוטי של דיאגרמת הרצשפרונג-ראסל, כלומר מדובר בענקים אדומים קרים יחסית עם טמפרטורות סביב 3,000 קלווין, עם רדיוס של 200-300 רדיוסי שמש, שמאירים בעוצמה של פי 4,000-3,000 מעוצמת ההארה של השמש. לכוכבים אלה מסה של בין מסת שמש אחת למספר מסות שמש והיתוך המימן בליבתם הסתיים והם מתיכים מימן להליום בשכבות הפנימיות שמקיפות את הליבה, והמסיביים שבהם גם מתיכים הליום ליסודות כבדים יותר ובשכבותיהם החיצוניות ניתן למצוא את תוצרי ההיתוך כמו פחמן וחמצן. כוכבים אלה יוצרים רוח שמש דחוסה ואיטית שגורמת לאובדן מסה בסדר גודל של מיליונית מסת שמש בשנה. אורך החיים של משתני מירה הוא קצר, עשרות אלפי שנים בלבד, ואחריו הם צפויים להפוך לננסים לבנים כאשר המסה שנפלטה מהם תהפוך לערפילית פלנטרית.
תכונות > מנגנון ההשתנות

בניגוד למשתנים קפאידיים, בענקים אדומים העברת האנרגיה מהשכבות הפנימיות לחיצוניות מתבצעת יותר באמצעות הסעה ופחות על ידי קרינה. כמו כן, הטמפרטורה הנמוכה לא מייננת את שכבות ההליום כמו במשתנים הקפאידיים ליצירת שכבה אטומה לאור. במשתני מירה האטימות נגרמת ממולקולות של תוצרי ההיתוך ובפרט תחמוצות של מתכות. חומרים אלו מצטברים בשכבות החיצוניות ובולעים את הקרינה באור נראה. הבליעה מפחיתה את הבהירות של הכוכב והשכבות הבולעות מתחממות ומתנפחות. בגלל הטמפרטורה הנמוכה, תהליך זה לוקח זמן רב יחסית ויכול להמשך ממאות ימים ועד לשנים, עד שלבסוף החום מפרק את המולקולות והשכבות החיצוניות נעשות שוב שקופות לאור נראה ובהירות הכוכב עולה. גודל השינוי בבהירות תלוי בהרכב הכימי של השכבות ויכול להגיע עד ל-8 דרגות בהירות. לעומת זה הקרינה בתחום התת-אדום פחות מושפעת מחומרים אלה והשינוי בבהירות בתחום זה הוא מסדר גודל של דרגת בהירות אחת. בניגוד למשתנים הקפאידיים השינויים בבהירות הם לא קבועים והבהירות המקסימלית והמינימלית משתנים ממחזור למחזור. עם זאת אורך המחזור כמעט שלא משתנה.
משתני מירה בולטים

מירה עצמו משתנה בין דרגות בהירות 2 ו-10 עם זמן מחזור של 332 ימים.
χ בברבור משתנה בין דרגות בהירות 3 ו-14 עם זמן מחזור של 408 ימים.
R בנחש מים משתנה בין דרגות בהירות 3.5 ו-11 עם זמן מחזור של 380 ימים.
R בשדרית משתנה בין דרגות בהירות 4 ו-10.5 עם זמן מחזור של 307 ימים.
R באריה משתנה בין דרגות בהירות 4.5 ו-11.5 עם זמן מחזור של 310 ימים.
R בדג זהב משתנה בין דרגות בהירות 5 ו-6.5 עם זמן מחזור של 340 ימים.
T בקפאוס משתנה בין דרגות בהירות 5 ו-11.5 עם זמן מחזור של 388 ימים.
R בארנבת משתנה בין דרגות בהירות 5.5 ו-11.5 עם זמן מחזור של 445 ימים.
הערות שוליים

↑  General Catalog of Variable Stars: Stars of the variability type M
↑  J. A. Mattei: Introducing Mira Variables, The Journal of the American Association of Variable Star Observers, vol. 25, no. 2, p. 57 (1997)
↑  P. R. Wood: Mira variables - Pulsation, mass loss and evolution (1990)
↑  M. Catelan & H. A. Smith: Pulsating Stars, Chapter 8.2 Mira and Related Long-Period Variables, p. 219
| --- | --- |
בקרת זהויות :  GND: 4277476-7 
מיקומם של משתני מירה בדיאגרמת הרצשפרונג-ראסל
משפט הפרפר

נתון: M אמצע PQ, צ"ל: MX=MY
משפט הפרפר הוא משפט בגאומטריה אוקלידית.
יהי PQ מיתר נתון כלשהו במעגל, ש-M היא נקודת האמצע שלו. נעביר דרך M שני מיתרים נוספים, AB ו-CD, כך ש-A ו-C באותה קשת שהמיתר PQ קובע. מעבירים את המיתרים AD ו-BC ומסמנים את נקודות החיתוך שלהם עם PQ ב-X וב-Y בהתאמה. המשפט קובע כי מתקיים MX=MY.
המשפט קרוי "משפט הפרפר" בשל העובדה שהבנייה הנתונה בו דומה לפרפר. למשפט זה אין כמעט שימושים והוא ידוע בעיקר בשל האתגר שבהוכחתו.[דרוש מקור] למרות הניסוח הפשוט של המשפט, הוא קשה להוכחה. בשל כך הוא ידוע גם כ"בעיית הפרפר".
הוכחה

נעזר בעובדה הבאה: אם לשני משולשים יש זווית זהה, אז יחס השטחים שלהם שווה ליחס בין הצלעות הכולאות אותה. הדבר נובע מן הנוסחה:  S={\frac {ab\sin \gamma }{2}}.
זוויות היקפיות הנשענות על אותה קשת שוות זו לזו, וזוויות קודקודיות שוות זו לזו, כלומר:  \angle CDA=CBA,  \angle DAB=DCB,  \angle AMX=BMY,  \angle CMY=DMX
כתוצאה מהעובדה שהוזכרה במשפט הראשון נובעים ארבעת השוויונות הבאים:
הכפלת אגפי שמאל זה בזה מביאה לתוצאה 1, ולכן גם הכפלת אגפי ימין צריכה להביא לתוצאה זאת. לאחר ביטול איברים זהים מתקבל
{\frac {AX\cdot DX\cdot MY^{2}}{CY\cdot BY\cdot MX^{2}}}=1, או  (1)  {\frac {AX\cdot DX}{CY\cdot BY}}={\frac {MX^{2}}{MY^{2}}}.
לפי דרגה של נקודה:  AX\cdot DX=PX\cdot QX=(MP-MX)(MQ+MX)
ובדומה לכך:  CY\cdot BY=QY\cdot PY=(MQ-MY)(MP+MY)
נציב ב-(1):  {\frac {(MP-MX)(MQ+MX)}{MX^{2}}}={\frac {(MQ-MY)(MP+MY)}{MY^{2}}}
אבל MP=MQ, ולכן מתקבל:  {\frac {MP^{2}}{MX^{2}}}-1={\frac {MP^{2}}{MY^{2}}}-1 ומכאן MX=MY.  \blacksquare